**Ministru kabineta rīkojuma projekta**

**“Par valsts nekustamā īpašuma “Zaļais mežs” Sējas novadā**

**nodošanu Sējas novada pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai Publiskas personas mantas atsavināšanas likuma un MK 2006. gada 19. septembra noteikumu Nr. 776 “Valsts meža zemes atsavināšanas kārtība” noteiktajā kārtībā atļautu Aizsardzības ministrijai bez atlīdzības nodot Sējas novada pašvaldības īpašumā valsts meža zemi – valsts nekustamo īpašumu “Zaļais mežs” 29,14 ha platībā – Sējas novadā pašvaldības autonomās funkcijas īstenošanai – parku ierīkošanai un uzturēšanai.MK rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. Meža likuma 44. panta ceturtās daļas 2. punkta “c” apakšpunkts.Likuma “Par pašvaldībām” 21. panta pirmās daļas 17. punkts, 15. panta pirmās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK noteikumu Nr. 236 “Aizsardzības ministrijas nolikums” 4.4.1 apakšpunktu Aizsardzības ministrija (turpmāk – AM) plāno Nacionālo bruņoto spēku vidēja termiņa un ilgtermiņa spēju attīstību, tajā skaitā infrastruktūru, personālu, finanses un nodrošinājumu ar materiāltehniskajiem līdzekļiem. Izvērtējot Ādažu militārās bāzes attīstības un teritorijas lietderīgas izmantošanas valsts aizsardzības vajadzībām iespējas un ņemot vērā Sējas novada pašvaldības 2019. gada 19. februāra lēmumu “Par Sējas novada domei piederošu nekustamo īpašumu – “Jaunnicīši”, “197 F”, “Zemes gabals Nr. 83”, “Zemes gabals Nr. 104” un “Anšmiti”, nodošanu valsts īpašumā, un LR Aizsardzības ministrijas nekustamā īpašuma “Zaļais mežs” nodošanu Sējas novada pašvaldībai” (prot. Nr. 2, 2. §, 2.12./1.12. punkts), AM ir pieņēmusi lēmumu nodot Sējas novada pašvaldības īpašumā nekustamo īpašumu “Zaļais mežs” Sējas novadā, nekustamā īpašuma kadastra Nr. 8092 005 0094, kas sastāv no zemes vienības ar kadastra apzīmējumu 8092 005 0069, 29,14 ha platībā (turpmāk – nekustamais īpašums).Sējas novada pašvaldība saskaņā ar Atsavināšanas likuma 5. pantu, 42. pantu, 43. pantu, likuma “Par pašvaldībām” 21. panta pirmās daļas 17. punktu, 15. panta pirmās daļas 2. punktu un Meža likuma 44. panta ceturtās daļas 2. punkta “c” apakšpunktu ir pieņēmusi lēmumu – pārņemt bez atlīdzības Sējas novada pašvaldības īpašumā valsts nekustamo īpašumu, lai nodrošinātu pašvaldības autonomo funkciju – gādāt par savas administratīvās teritorijas labiekārtošanu (parku, skvēru un zaļo zonu ierīkošanu un uzturēšanu).Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums “Zaļais mežs” Sējas novadā, kadastra Nr. 8092 005 0094, sastāv no zemes vienības ar kadastra apzīmējumu 8092 005 0069, 29,14 ha platībā, no kuras 28,13 ha aizņem mežs, 0,22 ha aizņem ūdens objektu zeme, 0,61 ha aizņem zeme zem ceļiem un 0,18 ha – pārējā zeme.NĪVKIS zemes vienībai (kadastra apzīmējums 8092 005 0069) ir reģistrēti šādi apgrūtinājumi:* ceļa servitūta teritorija – 0,6500 ha;
* ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,5100 ha.

Saskaņā ar NĪVKIS datiem zemes vienībai (kadastra apzīmējums 8092 005 0069) ir noteikts zemes lietošanas mērķis – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa.Valsts īpašumtiesības AM personā uz nekustamo īpašumu ir nostiprinātas zemesgrāmatā (Sējas novada zemesgrāmatas nodalījums Nr. 100000577865).Saskaņā ar Meža likuma 1. panta 29. punktu nekustamais īpašums “Zaļais mežs” Sējas novadā ir uzskatāms par meža zemi, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Saskaņā ar Meža likuma 3. panta pirmās daļas 1. punktu nekustamais īpašums ir šā likuma objekts – zeme, kas NĪVKIS reģistrēta kā mežs.Nekustamajam īpašumam ir izstrādāta meža inventarizācija. Atbilstoši Valsts meža dienesta 2019. gada 3. oktobra meža un meža zemes novērtējumam zemes kadastrālās vērtības un mežaudzes vērtības noteikšanai 2019. gadā zemes vienībā ar kadastra apzīmējumu  8092 005 0069 ietilpstošās meža zemes mežaudzes vērtība ir noteikta 42 614,00 *euro* apmērā.Saskaņā ar Meža likuma 44. panta ceturtās daļas 2. punktu zemesgrāmatā ierakstītās valsts meža zemes atsavināšanu var atļaut ar ikreizēju MK rīkojumu, ja valsts meža zeme nepieciešama likumā “Par pašvaldībām” noteikto pašvaldības autonomo funkciju veikšanai, tai skaitā, parku ierīkošanai un uzturēšanai. (2. punkta “c” apakšpunkts). Minētā funkcija ir ietverta likuma “Par pašvaldībām” 15. panta pirmās daļas 2. punktā noteiktajā pašvaldības autonomajā funkcijā – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).MK saskaņā ar Meža likuma 44. panta piekto daļu ir noteicis kārtību, kādā tiek atsavināta valsts meža zeme, pieņemot 2006. gada 19. septembrī MK noteikumus Nr. 776 “Valsts meža zemes atsavināšanas kārtība” (turpmāk – Noteikumi).Sējas novada pašvaldība atbilstoši Noteikumu 5. un 8. punktam ir iesniegusi pašvaldības domes lēmumu, pašvaldības apliecinājumu par plānotās darbības atbilstību spēkā esošajam teritorijas plānojumam, Dabas aizsardzības pārvaldes atzinumu, grafisko ieceres risinājuma plānu un skaidrojošu aprakstu par plānoto darbību nekustamajā īpašumā.Sējas novada pašvaldība 2019. gada 5. augusta vēstulē Nr. 01-12.1/341 “Par īpašuma “Zaļais mežs” plānoto tālāko izmantošanu” apliecina, ka plānotā darbība – ierīkot un uzturēt dabīgu pastaigu un atpūtas parku – nekustamajā īpašumā “Zaļais mežs” Sējas novadā atbilst spēkā esošajam Sējas novada teritorijas plānojumam 2013.-2024. gadam (apstiprināts ar Sējas novada domes 2013. gada 19. februāra sēdes lēmumu (prot. Nr. 2, 1. §)).Sējas novada pašvaldība skaidrojošajā aprakstā norāda, ka nekustamais īpašums atrodas aizsargājamo ainavu apvidus “Ādaži” teritorijā, robežojas ar Ādažu novadu. Nekustamajā īpašumā noteiktā ceļa servitūta teritorija tiek izmantota gan kā velomaršruta posms, gan kā tūrisma pārgājienu ceļa posms. Ģimenes ar bērniem meža teritoriju izmanto kā pastaigu vietu dabā, tajā tiek arī ogots un sēņots. Lai neizmainītu esošo, neskarto dabas ainavu, pašvaldība plāno meža teritorijā ierīkot un uzturēt dabīgu pastaigu un atpūtas parku, izveidot vienu atpūtas vietu ar dažiem soliņiem. Darbu īstenošanas termiņš plānots līdz 2021. gada 30. decembrim.Dabas aizsardzības pārvalde 2019. gada 5. jūnijā ir sniegusi Atzinumu Nr. 3.13/3333/2019-N par meža zemes atsavināšanu un atpūtas vietas iekārtošanu īpašumā “Zaļais mežs”, Sējas novadā, kurā norāda, ka atbilstoši Dabas datu pārvaldības sistēmai “Ozols” un MK 1999. gada 23. februāra noteikumiem Nr. 69 “Noteikumi par aizsargājamo ainavu apvidiem” zemes vienība ar kadastra apzīmējumu 8092 005 0069 atrodas īpaši aizsargājamā teritorijā aizsargājamo ainavu apvidū “Ādaži”. Gandrīz visā zemes vienības platībā reģistrēti īpaši aizsargājami biotopi – 2180 Mežainas piejūras kāpas un 2320 Piejūras zemienes smiltāju līdzenumu sausi virsāji. Zemes vienībā reģistrēts potenciāls aizsargājams koks – parastā priede. MK 2010. gada 16. marta noteikumi Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” (turpmāk – Noteikumi Nr. 264) regulē aizsargājamo ainavu apvidus “Ādaži” izmantošanas un aizsardzības kārtību. Kā arī aizsargājamo ainavu apvidus “Ādaži” teritorijai izstrādāts dabas aizsardzības plāns. Saskaņā ar Noteikumu Nr. 264 32.5.1. apakšpunktu bez Dabas aizsardzības pārvaldes atļaujas saņemšanas aizliegts ierīkot dabā publiski pieejamus dabas tūrisma un izziņas infrastruktūras objektus (piemēram, takas, maršrutus, skatu torņus, telšu vietas, stāvlaukumus, apmeklētāju centrus un informācijas centrus). Atbilstoši MK 2009. gada 2. jūnija noteikumu Nr. 507 “Dabas aizsardzības pārvaldes nolikums” 3.11. un 5.2 apakšpunktam Dabas aizsardzības pārvaldes Pierīgas reģionālā administrācija ir atzinusi, ka paredzētā darbība – meža zemes atsavināšana un atpūtas vietas ierīkošana nekustamajā īpašumā ir pieļaujama, kā arī ir norādījusi, ka pirms publiski pieejamas dabas tūrisma un izziņas infrastruktūras objekta ierīkošanas īpašumā “Zaļais mežs” nepieciešams saņemt Dabas aizsardzības pārvaldes atļauju.Pēc valsts meža zemes atsavināšanas Sējas novada pašvaldība parka ierīkošanu un tā uzturēšanu īstenos atbilstoši MK 2013. gada 5. marta noteikumiem Nr. 123 “Noteikumi par parku un mežaparku izveidošanu mežā un to apsaimniekošanu”.Valsts vides dienesta tehniskie noteikumi vai Vides pārraudzības valsts biroja atzinums par paredzētās darbības ietekmes uz vidi novērtējumu nav nepieciešami.Atsavināšanas likuma 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par MK lēmumā noteiktajiem tiesību aprobežojumiem. Ja nekustamais īpašums vairs netiek izmantots MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.Kā nosaka Atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod MK.AM, izvērtējot Sējas novada pašvaldības iesniegtos dokumentus, saskaņā ar Noteikumu 13. punktu ir sagatavojusi MK rīkojuma projektu par valsts meža zemes nodošanu Sējas novada pašvaldības īpašumā parka ierīkošanai un uzturēšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Sējas novada pašvaldība un tās iedzīvotāji, AM, Valsts aizsardzības militāro objektu un iepirkumu centrs |
|  | Cita informācija | Rīkojuma projektā minētā nekustamā īpašuma nepieciešamība citām valsts iestādēm, valsts kapitālsabiedrībām vai atvasinātām publiskām personām vai to iestāžu funkciju nodrošināšanai saskaņā ar MK kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktu tiks noskaidrota, iesniedzot izsludināšanai Valsts sekretāru sanāksmē attiecīgu MK rīkojuma projektu par valsts nekustamā īpašuma atsavināšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sējas novada pašvaldība un tās iedzīvotāji, AM, Valsts aizsardzības militāro objektu un iepirkumu centrs |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektam nav ietekmes uz valsts budžetu. Izdevumi, kas saistīti ar nekustamā īpašuma pārreģistrāciju zemesgrāmatā uz Sējas novada pašvaldības vārda, tiks segti no Sējas novada pašvaldības budžeta. Izdevumi, kas saistīti ar Sējas novada pašvaldības īpašumā nododamā nekustamā uzturēšanu, parka ierīkošanu tajā, tiks segti no Sējas novada pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Sējas novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [www.vestnesis.lv](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

Valsts sekretārs J. Garisons

S. Grizāne 67300223

Sarmite.Grizane@vamoic.gov.lv

L. Riekstina, 67335154

Liene.Riekstina@mod.gov.lv